CELEX: 62010TN0532
Language: fi
Date: 2010-11-13 00:00:00
Title: Asia T-532/10: Kanne 13.11.2010 — Cosepuri v. EFSA

29.1.2011   
            
            
               FI
            
            
               Euroopan unionin virallinen lehti
            
            
               C 30/43
            
         Kanne 13.11.2010 — Cosepuri v. EFSA
   (Asia T-532/10)
   ()
   2011/C 30/79
   Oikeudenkäyntikieli: italia
   
      Asianosaiset
   
   
      Kantaja: Cosepuri Soc. Coop. p.a. (Bologna, Italia) (edustaja: asianajaja F. Fiorenza)
   
      Vastaaja: Euroopan elintarviketurvallisuusviranomainen (EFSA)
   
      Vaatimukset
   
   
               —
            
            
               Cosepurille 15.9.2010 ilmoitettu asiakirjoihin tutustumista koskevan oikeuden epääminen on kumottava
            
         
               —
            
            
               EFSA on velvoitettava esittämään sen salassa pitämät asiakirjat
            
         
               —
            
            
               EFSA on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevan asian kantaja, joka on myös kantajana asiassa T-339/10 (1), Cosepuri vastaan EFSA, riitauttaa Euroopan elintarviketurvallisuusviranomaisen 15.9.2010 tekemän päätöksen, joka koskee pöytäkirjassa CFT/EFSA/FIN/2010/01 yksityiskohtaisesti kuvailtua tarjouskilpailua 2010/S 51-074689, jossa on kyse paikallisliikennepalvelujen tarjoamisesta Italiassa ja Euroopassa ja joka ratkaistiin toisen yrityksen hyväksi.
   EFSA on riidanalaisella päätöksellä evännyt oikeuden saada tutustua tiettyihin tarjouskilpailuasiakirjoihin ja erityisesti asiakirjoihin, jotka koskevat taloudellisesti edullisimman tarjouksen hyväksymis- ja valintaedellytyksiä.
   Kantaja väittää kanteensa tueksi, että 25.5.2002 annetun neuvoston asetuksen (EY) N:o 1605/2002 (2) ja 30.5.2001 annetun Euroopan parlamentin ja neuvoston asetuksen (EY) N:o 1049/2001 (3) asiaa koskevia säännöksiä on rikottu ja että päätöksen perusteluvelvollisuutta on jätetty noudattamatta ja että avoimuusperiaatetta sekä oikeutta saada tutustua asiakirjoihin on loukattu. Lopuksi kantaja väittää, että harkintavaltaa on käytetty väärin.
   Kantaja väittää erityisesti, että vastaaja ei ole ilmoittanut, mitä haittaa tarjouskilpailun voittajalle konkreettisesti aiheutuisi siitä, että kantajalle annettaisiin oikeus tutustua kyseessä oleviin asiakirjoihin, eikä se ole perustellut riittävästi, miksi se on osittain evännyt tutustumisoikeuden, koska kyseessä olevat tiedot olivat tarjouskilpailumenettelyn yhteydessä vertailevia tietoja, jotka sisältyivät tarjouskilpailuun osallistujien tätä menettelyä varten saataville saattamiin asiakirjoihin ja jotka eivät siksi olleet luottamuksellisia yritystietoja. Kantaja vaatii lisäksi, että nyt esillä oleva asia yhdistetään unionin yleisessä tuomioistuimessa tällä hetkellä vireillä olevan asian T-339/10 kanssa.
   
      (1)  EUVL C 288, s. 47.
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (3)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).